Diari Oficial de la Generalitat Valenciana


Sumari del DOGV 6889, del 25-10-2012 (2012/9465)

RESOLUCIÓ de 21 de setembre de 2012, de la Conselleria d'Educació, Formació i Ocupació, per la qual es modifica l'autorització al centre privat d'Educació Infantil, Primària i Secundària Juan Comenius de València.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6889

Data del DOGV
:   25-10-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/9465


Data del document
:   21-09-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 21 de setembre de 2012, de la Conselleria d'Educació, Formació i Ocupació, per la qual es modifica l'autorització al centre privat d'Educació Infantil, Primària i Secundària Juan Comenius de València. [2012/9465]  
L'expedient ha sigut iniciat a instància del representant de la titularitat del centre privat d'Educació Infantil, Primària i Secundària Juan Comenius de València, número de codi 44309351, que sol·licita la supressió del cicle formatiu de grau mitjà d'Equips Electrònics de Consum i l'autorització del cicle formatiu de grau mitjà d'Instal·lacions de Telecomunicacions.  
La Direcció General d'Ordenació i Centres Docents va emetre un informe favorable, el 30 de març de 2012, respecte a l'adequació de les instal·lacions proposades, quant a espais educatius, al que disposa la normativa aplicable.   
L'expedient ha sigut tramitat per la Direcció Territorial d'Educació, Formació i Treball i inclou els informes favorables de la Unitat Tècnica de Construccions i de la Inspecció d'Educació, respecte al professorat i titulacions respectives, de conformitat amb la normativa aplicable.  
  
Vista la Llei Orgànica 8/1985, de 3 de juliol (BOE de 04.07.1985), reguladora del dret a l'educació; la Llei Orgànica 2/2006, de 3 de maig (BOE de 04.05.2006), d'Educació; el Reial Decret 132/2010, de 12 de febrer (BOE de 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE de 12.03.2010).  
Vista la proposta del director general de Centres Docents de data 21 de setembre de 2012 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 20 d'abril de 2012, resolc:  
  
  
Primer  
Modificar l'autorització del centre que a continuació s'indica en els termes que s'especifiquen:  
Codi: 36845546.  
Denominació genèrica del centre: centre privat d'Educació Infantil, Primària i Secundària .  
Denominació específica del centre: Juan Comenius.  
Titular: Societat Cooperativa Limitada Juan Comenius.  
Domicili: c/ Músic Jarque Cuallado, núm. 9.  
Localitat: València (46767).  
Província: València.  
Modificació que s'autoritza:  
S'autoritza la supressió del cicle formatiu de grau mitjà d'Equips Electrònics de Consum i l'autorització i posada en funcionament del cicle formatiu de grau mitjà d'Instal·lacions de Telecomunicacions, de manera que el centre queda configurat, en la seua totalitat, amb la composició següent:  
- 9 unitats d'Educació Infantil, segon cicle, amb 225 llocs escolars.  
- 18 unitats d'Educació Primària, amb 450 llocs escolars.  
- 12 unitats d'Educació Secundària Obligatòria, amb 360 llocs escolars.  
- 4 unitats de Batxillerat, amb 140 llocs escolars, en les modalitats de Ciències i Tecnologia (codi d'ensenyança: 44157241431) i Humanitats i Ciències Socials (codi d'ensenyança: 07979948549).  
  
- 4 unitats d'Educació Especial (suport a la integració) dos per a Educació Infantil i Primària i dos per a Educació Secundària, amb 15 llocs escolars cada una.  
Cicles formatius de grau mitjà:  
Família d'Administració i Gestió  
- 1 cicle (1r i 2n curs) de Gestió Administrativa (codi ensenyança: 14029905237), amb dos cursos presencials de 28 llocs escolars cada un.  
Família de Comunicació, Imatge i So  
- 1 cicle (1r curs i FCT) de Laboratori d'Imatge (codi ensenyança: 49413336998), amb un curs presencial de 28 llocs escolars.  
  
Família d'Electricitat i Electrònica  
- 1 cicle (1r i 2n curs) Instal·lacions de Telecomunicacions (codi ensenyança: 42576655080), amb dos cursos presencials, de 28 llocs escolars cada un, un curs en torn de matí i un curs en torn de vesprada.  
  
Cicles formatius de grau superior:  
Família d'Administració i Gestió  
- 1 cicle (1r i 2n curs) d'Administració i Finances (codi ensenyança: 49885134215), amb dos cursos presencials de 28 llocs escolars cada un.  
Família d'Imatge i So  
- 1 cicle (1r i 2n curs) de Realització de Projectes d'Audiovisuals i Espectacles (codi ensenyança: 96377265789), amb dos cursos presencials, de 28 llocs escolars cada un, un curs en torn de matí i un curs en torn de vesprada.  
- 1 cicle (1r i 2n curs) de So per a Audiovisuals i Espectacles (codi ensenyança: 08690498434), amb dos cursos presencials, de 28 llocs escolars cada un.  
- 1 cicle (1r i 2n curs) d'Il·luminació, Captació i Tractament de la Imatge (codi ensenyança: 37757268299), amb dos cursos presencials, de 28 llocs escolars cada un, un curs en torn de matí i un curs en torn de vesprada.  
Família d'Electricitat i Electrònica  
- 1 cicle (1r i 2n curs) de Manteniment Electrònic (codi ensenyança: 19721479245), amb dos cursos presencials de 28 llocs escolars cada un.  
Família de Servicis Socioculturals i a la Comunitat  
- 1 cicle (1r i 2n curs) d'Educació Infantil (codi ensenyança: 80568736748), amb dos cursos presencials de 28 llocs escolars cada un.  
  
Segon  
Quant a la modificació de convenis o concerts educatius subscrits amb el centre, caldrà ajustar-se al que disposa l'article 34 de l'Orde de 26 de desembre de 2008 de la Conselleria d'Educació (DOCV núm. 5927, de 7 de gener de 2009).  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta, no obstant això, els seus efectes acadèmics s'entenen referits a l'inici del curs escolar 2012-2013.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE núm. 285, de 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm. 167, de 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Formació i Ocupació, en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
  
València, 21 de setembre de 2012.- La consellera d'Educació, Formació i Ocupació, p. d. (R 20.04.2012, DOCV núm. 6763, de 27.04.2012), el secretari autonòmic d'Educació: Rafael Carbonell Peris.